ขอสอบถามหน่อยนะครับ เกี่ยวกับพิษสุนัขบ้า คือ ผมโดนแมวข่วนบริเวณขา ซึ่งเป็นแผลระดับสอง และฉีดวัคซีนป้องกันช้าไป 7 วัน แต่แมวที่ข่วนตอนนี้ยังมีอาการปกติอยู่ ตอนนี้ก็ผ่านไปเกือบ 1เดือนหลังโดนแมวข่วน เหลือฉีดวัคซีนเข็มสุดท้าย ซึ่งตอนนี้ผมไม่สบาย ไอ มีเสมหะ น้ำมูก ไม่มีไข้แต่ปวดบริเวณรอบกระบอกตา อาการนี้ใช่อาการเรื่มต้นของพิษสุนัขบ้ารึป่าวครับ
สวัสดีค่ะ หากเหตุการณ์ผ่านไปเกือบ 1 เดือนแล้ว แมวยังคงมีชีวิตอยู่ แสดงว่าแมวไม่ได้เป็นโรคพิษสุนัขบ้า และก็จะไม่ติดโรคพิษสุนัขบ้ามาแต่อย่างใดค่ะสำหรับอาการไอ มีเสมหะ มีน้ำมูก ก็ไม่ใช่อาการของโรคพิษสุนัขบ้ค่ะ โดยน่าจะเป็นอาการของไข้หวัด หรือภูมิแพ้อากาศ ซึ่งการดูแลตนเองในเบื้องต้น ได้แก่ การดื่มน้ำเปล่ามากๆ งดน้ำเย็น พักผ่อนเยอะๆ ทานอาหารที่มีประโยชน์โดยเฉพาะผักและผลไม้ งดสูบบุหรี่และดื่มแอลกอฮอล์ หลีกเลี่ยงการโดนลม โดนฝน และการอยู่ในที่ที่อากาศเย็น ทานยาบรรเทาตามอาการ เช่น ยาลดน้ำมูก เช่น chlorpheniramine ยาแก้ไอ เช่น dextromethorphan ยาละลายเสมหะ เช่น bromhexine, guaifenesin เป็นต้น